Ur pennad Rio Grande do Sul zo ivez.\nKêr vrasañ Natal\nGorread 52 796,791 km² (22vet)\n3 442 175 (2015) (16vet)\n65 ann./km² (10vet)\nMDD (2010) 0,684– etre (16vet)\nKod ISO 3166-2 BR-RN\nRio Grande do Norte (distaget: [ʁi.u ˈɡɾɐ̃d͡ʒi du ˈnɔʁt͡ʃi] e portugaleg) a zo unan eus ar stadoù bihan hag a zo en arvor reter Bro-Vrazil, er rannvro anvet Nordeste, war aod ar Meurvor Atlantel. Kêr Natal eo ar gêr-benn.\nAn anv Rio Grande (stêr veur) a ra dave d'ar stêr Potenji, hag an elfenn "Norte" (norzh) evit disheñvelout diouzh stad Rio Grande do Sul (hini ar su).\nBrudet eo traezhegi Rio Grande do Norte hag an erinoù. Hervez an NASA eo an eil rannvedad aer c'hlan er bed war-lerc'h Antarktika.\nKreñvlec'h e Natal.\nListenn kumunioù Rio Grande do Norte\n(pt) Lec'hienn ofisiel gouarnamant Rio Grande do Norte\nAdtapet diwar « https://br.wikipedia.org/w/index.php?title=Rio_Grande_do_Norte&oldid=1901048 »\nKemmoù diwezhañ degaset d'ar bajenn-mañ d'an 21 Ebr 2021, da 21:48.


Pajenn:Perrot - Bue ar Zent.djvu/826 - Wikimammenn\nPajenn:Perrot - Bue ar Zent.djvu/826\nsant jakez de la marca\nzont enne o-unan, ma ne ziskennas ket eur wech hepken eus ar gador, hep gonid unan bennak aneze da Zoue.\nPrezek a reas en Itali hag en Alamagn : ober a reas eur vad dispar en kement lec’h ma tremenas. En Flavia, ouspen daou-c’hant den yaouank a gemeras skouer warnezan hag a yeas da venec’h. Redek a reas an Norvej, an Danemark, ar Bohem, an Autrich hag ar Hongri. Er bla 1452, e oa en Albani.\nOber a reas e zisken en Ragus. Eno e c’hourc’hemennas lakat daou êl en iliz, unan a bep tu d’an ôter, gant peb a ezansouer en o daouarn, hag arôk mont kuit, e lavaras : « Gwelet a vezo, eun devez, treo burzudus gant an daou êl-ze », hag en gwirione, nebeut goude ma oa êt eus ar vro, e oe gwelet an êle-ze o finval hag o hijan o ezansouerou, bep gouel bras a veze. Ar burzud-ze a badas daou-c’hant vla, ha ne baouezas nemet er bla 1668, pa oe diskaret an iliz e oa enni an ele burzudus.\nWar e gozni, sant Jakez a ’n em dennas en Brescia ; eun den mat ac’hane a gase bemde e vab Konrad da gas d’ezan ar pez en dije ezom. Evit trugarekât e vadoberour, ar zant a zeske d’ar c’hrouadur pedennou kaer an Iliz. Konrad, dal ma ouveas an Ave Maria, a oe mall gantan hen deski d’eur c’hamarad d’ezan, mab d’eur Judev a ziwar-dro. An daou bôtr bihan o devoa plijadur o vont bemde da lavaret o Ave Maria dirak skeuden ar Werc’hez.\nMes tad ar Judev bihan, pa welas petra oa desket d’e vab, a yeas en kounnar ru. Tapout reas krog en Konrad, ha goude bezan e vouget, e kuzas anezan en eun toull kleuzet er voger, drek an oaled. Duan reas goude ar vein, evit na vije ket gallet kouezan war e guziaden.\nTad Konrad a glaskas e vugel pell amzer, hep klevet kelou ebet anezan. Erfin, e c’halvas sant Jakez d’e zikour ; ar zant a ’n em lakas da bedi, ha Doue a roas da anaout d’ezan pelec’h e oa kuzet korf e vignon bihan. O vezan êt eta, gant daou zen, da di ar Judev, e c’houlennas komz outan. Azezan rejont o-daou dirak an oaled hag, a greiz komz, e tiskouezas gant ar biz da dad Konrad al lec’h ma oa kuzet e bôtr. Dioustu en em lakjod da zispenn ar voger, hag epad ma skoed war ar vein, evit o lemel eus o flas, ar bugel, deut bue ennan, a huche : « En han’ Doue, skoet goustatoc’h, gant aon da c’hlazan ac’hanon ! »\nAn tad a bardonas ar Judev, ha heman a ’n em dôlas dioustu da dreid ar zant hag a c’houlennas ar vadeziant.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/826&oldid=141139 »